Consells per a l'ús del correu electrònic, xats, forums, blocs etc. 
En el món dels internautes hi ha unes normes que cal conèixer i respectar. És el que s'anomena "netiquette"   [Netiquette: Contracció de les paraules Net (xarxa) i Etiquette (normes de bona educació)]

No s'han d'escriure frases o missatges sencers o amb lletres majúscules. Escriure en majúscules equival a cridar en una conversa.

Cal escriure sempre el tema al camp Assumpte: o Subject 

Quan enviem un missatge a més de una persona, cal posar com a destinatari principal (camp To: o A: ) la nostra pròpia adreça (o una adreça fictícia) i la llista reals dels destinataris al camp Bcc. D'aquesta manera els destinataris no veuran la llista dels altres als que hem enviat el correu i evitem que les nostres adreces s'escampin i ens inundin de correu brossa. 

No s'ha de fer servir el correu electrònic per fer publicitat o intentar vendre algun producte. Aquest tipus de missatges són molt mal rebuts, especialment en els fòrums culturals, científics o educatius.

Cal ser sempre molt respectuosos amb els altres usuaris, evitant insults o expressions ofensives. Abans de contestar a un missatge d'una forma visceral, és convenient fer una pausa i deixar-ho per a un altre moment.

S'ha d'evitar seguir la veta a cartes en cadena, piràmides i altres històries per l'estil, que també es donen en el món del correu electrònic.

A Internet conviuen diferents plataformes i sistemes operatius, en entorns lingüístics diferents, i això provoca que alguns usuaris tinguin problemes per a representar o llegir les lletres amb accents i altres caràcters com la ç o la ñ.   Per tant no poseu MAI caràcters d'aquests dins del tema, o qualsevol part de l'encapçalament dels missatges.

La cita completa del missatge anterior que esteu replicant és totalment INNECESSÀRIA, només cal citar el que es contestarà i el que sigui imprescindible  per a entendre el context del missatge. Cal esborrar o totalment o la major part del correu que es contesta. Si hi ha una llista de destinataris al camp A: Cc: o Bcc: s'han d'esborrar i sols enviar la resposta als que vulguem. 

Cada escriptura té el seu lloc. No heu de fer servir el llenguatge de mòbils. Cal rellegir un parell de vegades els missatges abans d'enviar-los: els textos breus, concisos i ben redactats fan de bon llegir!

Com podreu veure, la majoria d'aquestes "normes" es poden resumir en una de sola: aplicar el sentit comú, el respecte i la tolerància.

No respongueu mai a cap missatge on us demanin la vostra contrasenya o dades personals, encara que qui l'enviï digui ser l'administrador del sistema. Penseu que enviar un  correu electrònic és equivalent a enviar una postal no pas a  enviar una carta tancada.

[image: image12.png]


Passeu sempre per un detector de virus els materials que us arribin adjunts a un missatge de correu electrònic. Els virus poden "encomanar-se" tant si són fitxers executables (.COM, .EXE, .BAT, .PIF, .DLL...) com documents d'algunes aplicacions (.DOC, .XLS, .SAM..

[image: image13.png]


No s'ha d'enviar cap missatge per donar-se de baixa de la "suposada" llista, o per contactar  amb el "suposat" emissor. Encara que moltes de les adreces són falses, d'altres són  correctes i, en respondre, allò que s'aconsegueix és capturar l'adreça de correu per a  posteriors enviaments de correu-escombraries. 

